شه‌فه‌ق نيوز/ ته‌له‌فزيۆن RT رووسى، له‌ زووان سه‌رچه‌وه‌يگ ئه‌منى عراقى ئاشكراى مه‌ترسى ئيران كرد له‌ ئه‌گه‌ره‌يل تويشهاتن باره‌گاى كۆمپانيايه‌يل و كارخانه‌يل ئيرانى له‌ناو عراق كرد وه‌ سزانن يا ويرانكردن جوور ئه‌وه‌گ وه‌رجه‌ چه‌ن هه‌فته‌يگ له‌ پاريزگاى كه‌ربه‌لا روێدا.
سه‌رچه‌وه‌گه‌ وت: وه‌ل زيايبوين شه‌پۆل خوه‌ينيشانداينه‌يل له‌ عراق و زيايبوين گرژى ناونى ئه‌مريكاو ئيران، ته‌هران مه‌ترسى له‌ ئه‌گه‌ره‌يل تويشهاتن و ده‌سدريژى له‌بان كۆمپانيايه‌يلێ ديرێد له‌ پاريزگايه‌يل عراقى، ك يه‌يش له‌لايه‌ن وه‌رپرسه‌يل ئيرانيه‌و ئه‌را حكومه‌ت عراقى باس كرياگه‌.
جى باسه‌، سه‌رچه‌وه‌گه‌ هه‌ميش وت: ئه‌و زه‌ره‌ده‌يله‌ ك ره‌سيه‌ زياتر له‌ 100 مليۆن دۆلار له‌ ئه‌نجا سزيان كۆمپانياى(كاله‌)ى ئيرانى ئه‌را به‌رهه‌مه‌يل شيره‌مه‌نى له‌ كه‌ربه‌لا له‌ كووتايى مانگ گوزه‌يشت له‌ى له‌ ئيران كرد داوا له‌ ده‌سڵاته‌يل عراقى بكا كار وه‌ليا بكا ئه‌را ده‌سه‌وه‌ركردن به‌رژه‌وه‌نديه‌يلى له‌ عراق.
